पाएं अपने शहर की ताज़ा ख़बरें और फ्री ई-पेपरडाउनलोड करें
मंडल रेल प्रबंधक राजेश कुमार पांडेय के निर्देश पर पंडित दीन दयाल उपाध्याय मंडल के स्टेशनों पर कोरोना को लेकर लगातार निगरानी की जा रही है। इसी क्रम में सोमवार को मंडल वाणिज्य प्रबंधक (डीसीएम) मोहम्मद इकबाल द्वारा पंडित दीन दयाल उपाध्याय जंक्शन (डीडीयू जंक्शन) पर यात्री सुविधा व विभिन्न कार्यालयों का निरीक्षण किया गया। निरीक्षण के दौरान मंडल वाणिज्य प्रबंधक द्वारा स्टेशन पर कार्यरत रेल कर्मियों को सतर्क रहते हुए कोरोना से बचाव के प्रोटोकॉल का कड़ाई से अनुपालन करने को कहा गया, साथ ही यात्रियों में भी इस प्रोटोकॉल का अनुपालन सुनिश्चित रखने हेतु निर्देशित किया गया। किसी भी रेलकर्मी को कोविड से संबंधित कोई भी लक्षण महसूस होने पर अपने आपको अलग करने तथा इसकी सूचना संबंधित नियंत्रक अधिकारी को देते हुए उस रेलकर्मी द्वारा तुरंत चिकित्सकीय सलाह लेने की हिदायत मंडल वाणिज्य प्रबंधक द्वारा सभी को दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn